বলিউডকে ‘টক্সিক’ আখ্যা দিয়ে অনুরাগ কাশ্যপ মুম্বই ছাড়লেন! কোথায় তিনি!

ওয়েব ডেস্ক: বলিউডকে ‘টক্সিক'(“Toxic”) অর্থাৎ বিষাক্ত আখ্যা দিয়েছেন জনপ্রিয় পরিচালক-অভিনেতা অনুরাগ কাশ্যপ(Anurag Kashyap)। আর সেই জন্যই বলিউডদের সঙ্গে দূরত্ব রাখতে চান ‘গ্যাংস অফ ওয়াসিপুর'(Gangs of Wasseypur) পরিচালক।প্রসঙ্গত, কিছুদিন আগে সাম্প্রতিক বাংলা ছবিকেও তিনি আঘাত নিয়েছিলেন। বলেছিলেন ‘ঘাটিয়া’ অর্থাৎ জঘন্য। তিনি তিনি উল্লেখ করেছিলেন এক সময় বাংলা ফিল্ম ইন্ডাস্ট্রি এভারেস্টের উচ্চতায় ছিল। হিন্দি ছবির সঙ্গে সঙ্গে বাংলা ছবির গান একেবারে তলানিতে গিয়ে ঠেকেছে। বাংলা ছবি এভারেস্ট থেকে সম্পূর্ণ নিচে এসে পড়েছে।
তাহলে মুম্বই ছেড়ে খ্যাতনামা পরিচালক কোথায় চললেন! বলিউডের(Bollywood) সঙ্গে নিজের দূরত্ব তৈরি করার কারন হিসেবে অনুরাগ বলিউডের ছবি তৈরীর ধারাকেই দোষী করেছেন। প্রসঙ্গত বলিউডে অনুরাগ কাশ্যপ বহু জনপ্রিয় ছবি এবং সিরিজ উপহার দিয়েছেন। তার জনপ্রিয়তা সম্পর্কেও সকলের যথেষ্ট ভালো অভিজ্ঞতা আছে। স্পষ্ট বক্তা এই পরিচালক বেশ কিছুদিন ধরেই বলিউড ইন্ডাস্ট্রি নিয়ে অসন্তোষ প্রকাশ করছিলেন। গত বছর তার মুখে দক্ষিণ ভারতে চলে যাওয়ার পরিকল্পনার কথা শোনা গিয়েছিল। বলেছিলেন সেখানকার জীবনযাত্রা এতটাই সাধারণ যে তাকে ভীষণভাবে তা আকর্ষণ করে। আর তারপরেই সম্প্রতি বলিউড নিয়ে তার হতাশা আবার প্রকাশ্যে এলো। বলেছেন, “আমি ইন্ডাস্ট্রির লোকদের থেকে দূরে থাকতে চাই এই ইন্ডাস্ট্রি ‘বিষাক্ত’ হয়ে উঠেছে। সকলেই এক অবাস্তব লক্ষ্যের পিছনে ছুটছে। সকলেই কোটি কোটি টাকা আয় করতে চায়। সৃজনশীলতা নিয়ে কারোর তেমন মাথাব্যথা নেই”। তিনি বলেন,”প্রযোজকরা লাভ ক্ষতি নিয়ে বেশি চিন্তিত। ছবি শুটিং শুরু হবার আগে থেকেই অংক কষা তাদের কাজ। কাজেই কিভাবে ছবি বিক্রি করা যায় সেদিকেই ফোকাস চলে যায়। আর সেই জন্যই ছবি নির্মাতাকে একেবারে নিংড়ে নেওয়া হয়। নিজের ইন্ডাস্ট্রির প্রতি তাই আমি হতাশ এবং ঘেন্না ধরে গিয়েছে।”

আরও পড়ুন:অস্ট্রেলিয়ার প্রবাদপ্রতীম ক্রিকেট খেলোয়াড় এবার দক্ষিণী ছবি ‘রবিনহুড’এ

বলিউডে রিমেক তৈরি একটা অভ্যাসে পরিণত হয়েছে বলে অনুরাগ ক্ষোভ প্রকাশ করে বলেন। ট্যালেন্ট সার্চ এজেন্সি গুলিকেও কাঠগড়ায় চলেছে অনুরাগ। আসল প্রতিভা দের তুলে আনার পরিবর্তে তারা ব্যবসাকে প্রাধান্য দিচ্ছেন। কেউ যেন অভিনেতা হতে চান না সকলের লক্ষ্য তারকা হওয়া। তাই অভিনয় শিক্ষার চেয়ে জিমে যাওয়াটা অনেক বেশি তাদের কাছে গুরুত্বপূর্ণ।
বর্তমানে অনুরাগ তার মালায়ালাম ছবি ‘ফুটেজ’ এর প্রচার নিয়ে ব্যস্ত। ছবিটি পরিচালনা করেছেন সাইজু শ্রীধরন। আগামীকাল অর্থাৎ ৭ মার্চ ছবিটির হিন্দি সংস্করণ মুক্তি পেতে চলেছে। অভিনেতা হিসেবেও তিনি বলিউডে যথেষ্ট দৃষ্টি আকর্ষণ করেছেন। তার আসন্ন ছবি ঢাকাতে তিনি একজন পুলিশের ভূমিকায় অভিনয় করেছেন যেখানে ম্রুনাল ঠাকুরকেও দেখা যাবে। ছবিটি মুক্তির দিন এখনো ঘোষণা করা হয়নি।